**S U B L I C E N Č N Á Z M L U V A**

**na použitie spoločného loga pri internetovom výdaji liekov alebo zdravotníckych pomôcok**

**Článok**

**ZMLUVNÉ STRANY**

**1. Štátny ústav pre kontrolu liečiv**

Sídlo: Kvetná 11, 825 08 Bratislava 26

IČO: 00 165 221

 Zastúpený: PharmDr. Peter Potúček PhD., MSc. riaditeľ

(ďalej len „**poskytovateľ**“)

**2. [Obchodné meno nadobúdateľa]**

Sídlo: .........

IČO: .........

Registrácia: [Obchodný register vedený Okresným súdom .........

oddiel ........., vložka č. .........

Konajúca(e) osoba(y): [Meno, Priezvisko a funkcia]

 (ďalej len **„nadobúdateľ“**)

**Článok**

**PREAMBULA**

1. Na základe článku 85c ods. 3 smernice Európskeho parlamentu a Rady 2001/83/ES (ďalej len „**Smernica 2001/83/ES**“) a smernice 2011/62/EÚ bolo stanovené, že sa vytvorí spoločné logo, ktoré je rozpoznateľné v rámci celej Európskej únie a ktoré zároveň umožní identifikáciu členského štátu, v ktorom je osoba ponúkajúca verejnosti predaj liekov na diaľku prostredníctvom služieb informačnej spoločnosti usadená.
2. Smernica 2001/83/ES bola transponovaná do slovenského právneho poriadku, pričom podľa § 22 ods. 4 písm. f) zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov (ďalej len „**zákon o liekoch**“) držiteľ povolenia na poskytovanie lekárenskej starostlivosti vo verejnej lekárni alebo vo výdajni zdravotníckych pomôcok zabezpečujúci internetový výdaj je povinný zverejniť na svojom webovom sídle, prostredníctvom ktorého sa internetový výdaj vykonáva, spoločné logo, ktoré musí byť neprehliadnuteľne uvedené na každej strane webového sídla, prostredníctvom ktorého sa internetový výdaj vykonáva.
3. Európska únia (ďalej len „**EÚ**“) zastúpená Európskou komisiou prijala opatrenia na vytvorenie spoločného loga, pričom na základe vykonávacieho nariadenia Komisie (EÚ) č. 699/2014 o dizajne spoločného loga na identifikáciu osôb ponúkajúcich verejnosti predaj liekov na diaľku, ako aj o technických, elektronických a kryptografických požiadavkách umožňujúcich overenie jeho pravosti (ďalej len „**Vykonávacie nariadenie Komisie 699/2014**“) na základe ktorého je záväzne určené, že dizajn spoločného loga musí zodpovedať vzoru uvedenému v prílohe predmetného nariadenia.
4. Súčasťou spoločného loga je ochranná známka registrovaná v prospech EÚ pod č. 1162865, ktorá v kombinácii s ďalšími rozlišujúcimi slovnými/grafickými prvkami, ktorých požiadavky a formát sa uvádzajú v prílohe k Vykonávaciemu nariadeniu Komisie 699/2014, tvoria zloženú značku.
5. Dňa 24.7.2015 bola medzi poskytovateľom a EÚ uzatvorená licenčná zmluva na používanie loga pre online maloobchodných predajcov liekov (ďalej len „**Licenčná zmluva**“), ktorou EÚ udelila poskytovateľovi písomný súhlas, aby poskytovateľ za účelom výkonu práv uvedených v Licenčnej zmluve udelil sublicenciu tretím stranám.
6. Nadobúdateľ je držiteľom platného povolenia na poskytovanie lekárenskej starostlivosti vo verejnej lekárni alebo vo výdajni zdravotníckych pomôcok v zmysle všeobecne záväzných platných predpisov Slovenskej republiky (ďalej len „**Povolenie**“), ktorý v súlade s platnými právnymi predpismi ponúka a poskytuje humánne lieky a zdravotnícke pomôcky formou internetového výdaja.

**Článok**

**DEFINÍCIE POJMOV**

1. Ak z kontextu nevyplýva inak, nižšie uvedené výrazy napísané s veľkým začiatočným písmenom majú v tejto zmluve im priradený význam:
2. „**Dátum účinnosti**“ znamená dátum pripojenia posledného podpisu na túto zmluvu ktoroukoľvek Zmluvnou stranou.
3. „**Doba účinnosti**“ znamená obdobie začínajúce k Dátumu účinnosti a končiace zrušením ustanovenia EÚ vyžadujúceho prijatie spoločného loga v rámci Oblasti použitia.
4. „**Oblasť použitia**“ je definovaná cieľom a účelom Smernice 2001/83/ES vrátane jej zmien, cieľom a účelom zákona o liekoch alebo akýmkoľvek následným legislatívnym ustanovením prijatým namiesto nich.
5. „**Ochranná známka**“ znamená ochrannú známku registrovanú pod č. 1162865 v prospech EÚ ako majiteľa, ktorá je uvedená v prílohe Vykonávacieho nariadenia Komisie 699/2014.
6. „**Práva duševného vlastníctva**“ zahŕňajú všetky práva duševného vlastníctva, najmä ochranné známky a dizajny, know-how, autorské práva a práva s nimi súvisiace.
7. „**Územie**“ znamená územie, na ktorom Slovenská republika vykonáva svoje zvrchované právomoci.
8. „**Zložená značka**“ znamená Ochrannú známku v kombinácii s ďalšími rozlišujúcimi slovnými/grafickými prvkami, ktorých požiadavky a formát sa uvádzajú v prílohe k Vykonávaciemu nariadeniu Komisie 699/2014 a v Prílohách A a B tejto zmluvy, ktoré tvoria jej neoddeliteľnú súčasť.
9. „**Zmluvné strany**“ znamenajú obidve zmluvné strany tejto zmluvy, menovite poskytovateľa a nadobúdateľa; jednotlivo sa môžu označovať aj ako „**Zmluvná strana**.

**Článok**

**ÚČEL A PREDMET ZMLUVY**

1. Účelom tejto zmluvy je zabezpečiť nadobúdateľovi oprávnenie na označovanie internetových stránok nadobúdateľa, na ktorých nadobúdateľ zákonne vykonáva internetový výdaj liekov alebo zdravotníckych pomôcok ako držiteľ Povolenia.
2. Poskytovateľ týmto udeľuje nadobúdateľovi bezodplatnú a neprevoditeľnú sublicenciu na používanie Zloženej značky na Území v rozsahu a v súlade s Oblasťou použitia, a to na použitie Zloženej značky nadobúdateľom na webovom sídle nadobúdateľa v súvislosti s internetovým výdajom liekov alebo zdravotníckych pomôcok, ktoré nadobúdateľ zákonne vykonáva ako držiteľ Povolenia (ďalej len „**Sublicencia**“). Špecifikácia lekárne nadobúdateľa a jeho webového sídla sú uvedené v Prílohe C tejto zmluvy.
3. Sublicencia sa udeľuje na Dobu účinnosti.
4. V rozsahu udelenej Sublicencie je nadobúdateľ oprávnený vykonávať práva na:
	* 1. používanie, tlač, reprodukciu a uchovávanie Zloženej značky,
		2. zverejňovanie Zloženej značky, distribúciu jej kópií, jej zobrazovanie, vysielanie, prenášanie a/alebo komunikovanie verejnosti telekomunikačnými prostriedkami, tlačovými informačnými službami, správami a bezdrôtovými službami, elektronickými a neelektronickými publikáciami alebo akýmikoľvek inými známymi či v budúcnosti vyvinutými médiami.
5. Práva udeľované nadobúdateľovi touto zmluvou sa nevzťahujú na samotnú Ochrannú známku a neznamenajú poskytnutie akýchkoľvek ďalších práv na používanie Práv duševného vlastníctva tretej osoby alebo práv vyplývajúcich z licencie tretej osoby, na ktoré sa nemôže poskytnúť licencia ani sublicencia, a ktoré sa nemôžu udeliť bez súhlasu alebo schválenia inej osoby, pokiaľ nedôjde k získaniu takého súhlasu alebo schválenia.
6. V prípade akýchkoľvek pochybností sa má za to, že poskytovateľ udeľuje nadobúdateľovi Sublicenciu iba v rozsahu práv, ktoré mu boli poskytnuté Licenčnou zmluvou a jej článku 5, pričom nadobúdateľovi nebolo a ani nemohlo byť poskytnutých viac práv, ako bolo určených na poskytnutie sublicencie v Licenčnej zmluve. V prípade rozporu pri výklade jednotlivých ustanovení tejto zmluvy sa bude vychádzať z výkladu jednotlivých ustanovení Licenčnej zmluvy, ktorý im bude vo všeobecnosti priznávaný podľa právneho poriadku, ktorým sa Licenčná zmluvy spravuje.

**Článok**

**OBMEDZENIE LICENCIE A POVINNOSTI ZMLUVNÝCH STRÁN**

1. Nadobúdateľ nie je oprávnený realizovať a ani tretej strane umožniť, aby vykonávala nasledovné:
	1. nájom, leasing, postúpenie alebo prevod akýchkoľvek práv vzťahujúcich sa k Ochrannej známke a/alebo Zloženej značke na tretiu osobu;
	2. zmenu vzhľadu Ochrannej známky a/alebo Zloženej značky, vytvorenie, vyvinutie alebo používanie odvodeniny alebo variácie na základe nich alebo ich časti okrem proporcionálneho zväčšenia alebo zmenšenia Zloženej značky v súlade s formátom stanoveným v Prílohách A a B tejto zmluvy a v súlade s Vykonávacím nariadením Komisie 699/2014 alebo následným legislatívnym ustanovením EÚ prijatým namiesto neho a slovenskými právnymi predpismi prijatými na ich vykonanie;
	3. vývoj alebo nadobudnutie žiadnych práv k ochranným známkam spojených s inštitucionálnym logom Európskej komisie, európskym znakom a Zloženou značkou, ako ani so žiadnymi ich odvodeninami, a to vrátane registrácie ochranných známok na národnej, komunitnej alebo medzinárodnej úrovni, úprav, obchodných názvov, servisných značiek, symbolov, sloganov, znakov, log, dizajnov alebo prvkov obsahujúcich Zloženú značku alebo akúkoľvek jej časť.
2. Najneskôr do troch pracovných dní od nadobudnutia účinnosti tejto zmluvy poskytne poskytovateľ nadobúdateľovi digitálnu kópiu Ochrannej známky vo vysokom rozlíšení a môže mu tiež poskytnúť súbor elektronických nástrojov obsahujúci ďalšie prvky Zloženej značky, pokiaľ bol poskytovateľovi sprístupnený na základe Licenčnej zmluvy.
3. Nadobúdateľ vynaloží maximálne možné úsilie s cieľom ochrániť celistvosť Zloženej značky a tiež vyžadovať takúto ochranu. Nadobúdateľ nie je oprávnený realizovať a ani tretej strane umožniť vykonávanie nasledovného:
	1. kombinovania Zloženej značky alebo akejkoľvek jej časti s akýmkoľvek iným objektom, ktorý by mohol byť spôsobilý zavádzať tretie osoby, pokiaľ ide o význam a formu Zloženej značky;
	2. použitia Zloženej značky spôsobom, ktorý by vyjadroval alebo by mohol implikovať partnerstvo s EÚ alebo sponzorovanie, podporu, certifikáciu alebo schválenie zo strany EÚ vo vzťahu k činnostiam nepatriacim do Oblasti použitia.
4. Nič, čo sa uvádza v tejto zmluve, sa nesmie vykladať ako oslobodzujúce nadobúdateľa od povinností stanovených príslušnými všeobecne záväznými právnymi predpismi, najmä príslušnými ustanoveniami zákona o liekoch, ktoré sú výsledkom transpozície článku 85c ods. 4 písm. b) Smernice 2001/83/ES a ustanoveniami vykonávacích nariadení.
5. Nadobúdateľ súhlasí a je uzrozumený s tým, že poskytovateľ je podľa Licenčnej zmluvy povinný oznámiť EÚ na jej žiadosť meno a identifikáciu akejkoľvek tretej strany, ktorej poskytovateľ udelil sublicenciu. Na základe toho nadobúdateľ udeľuje poskytovateľovi súhlas na zaslanie predmetného oznámenia obsahujúceho identifikačné údaje nadobúdateľa.
6. Nadobúdateľ vyhlasuje, že si je plne vedomý svojej povinnosti podľa ustanovenia § 22 ods. 4 písm. f) zákona o liekoch zverejniť na svojom webovom sídle, prostredníctvom ktorého sa internetový výdaj vykonáva, kontaktné údaje o poskytovateľovi, hypertextový odkaz na webové sídlo poskytovateľa podľa § 22 ods. 8 zákona o liekoch a spoločné logo, ktoré musí byť neprehliadnuteľne uvedené na každej strane webového sídla, prostredníctvom ktorého sa internetový výdaj vykonáva, pričom spoločné logo musí obsahovať hypertextový odkaz na zoznam držiteľov povolenia na poskytovanie lekárenskej starostlivosti vo verejnej lekárni alebo vo výdajni zdravotníckych pomôcok zabezpečujúcich internetový výdaj s uvedením adresy ich webového sídla a zaväzuje sa uvedenú povinnosť riadne a včas splniť.
7. Každá Zmluvná strana je povinná uvádzať na účely uzavretia tejto zmluvy iba pravdivé a úplné údaje a skutočnosti, keďže obe Zmluvné strany sú si plne vedomé toho, že každá Zmluvná strana sa pri rozhodovaní o uzavretí tejto zmluvy v dobrej viere spoliehala na údaje a skutočnosti uvádzané druhou Zmluvnou stranou v tejto zmluve.

**Článok**

**VLASTNÍCTVO A VYHRADENÉ PRÁVA EÚ**

1. Nadobúdateľ výslovne potvrdzuje a berie na vedomie, že používaním Zloženej značky neprechádzajú na nadobúdateľa ani sa naňho neprevádzajú žiadne Práva duševného vlastníctva a ani iné vlastnícke práva k Ochrannej známke. Nadobúdateľ súhlasí s tým, že žiadne ustanovenie tejto zmluvy – výslovné ani implicitné – nebude považované za ustanovenie, ktoré by bolo spôsobilé ovplyvniť vlastníctvo, záujmy alebo práva EÚ vo vzťahu k Ochrannej známke, ktoré zostávajú nezmenené.
2. Nadobúdateľ potvrdzuje a je uzrozumený s tým, že EÚ si Licenčnou zmluvou vyhradila výkon jednotlivých práv na účely plnenia svojich legálnych (verejnoprávnych) cieľov, a to najmä na činnosti v oblasti koordinácie, podpory a šírenia informovanosti.
3. Nadobúdateľ potvrdzuje a je uzrozumený s tým, že EÚ je oprávnená formou písomného odôvodneného oznámenia doručeného nadobúdateľovi namietať použitie Ochrannej známky alebo Zloženej značky v súvislosti s činnosťami, ktoré EÚ považuje za neprimerané, nevhodné alebo škodlivé pre účinné zavedenie a implementáciu Smernice 2001/83/ES, jej zmien, prípadne akéhokoľvek následného legislatívneho ustanovenia EÚ prijatého namiesto nej. Nadobúdateľ sa touto zmluvou výslovne zaväzuje bezodkladne a v plnom rozsahu akceptovať a prijať akékoľvek opatrenia poskytovateľa a uskutočniť všetky požadované úkony smerujúce k odstráneniu príčiny, ktorá odôvodňovala vznesenie námietky zo strany EÚ.
4. Nadobúdateľ nie je oprávnený previesť a ani postúpiť žiadne práva a ani záväzky z tejto zmluvy na tretiu osobu a ani inak zabezpečiť ich nadobudnutie tretími osobami.
5. Práva a povinnosti z tejto zmluvy neprechádzajú na právneho nástupcu nadobúdateľa.
6. Zmluvné strany sa zaväzujú spolupracovať s cieľom predísť, zabrániť a/alebo konať proti porušeniu Práv duševného vlastníctva k Ochrannej známke. V prípade, že sa Zmluvná strana dozvie o akomkoľvek porušení, zneužití alebo inom narušení akýchkoľvek práv vzťahujúcich sa ku Zloženej značke, bezodkladne o tom písomne upovedomí druhú Zmluvnú stranu.
7. Nič, čo sa uvádza v tejto zmluve, sa nesmie vykladať tak, že by bránilo EÚ chrániť si právo na výhradné používanie svojich ochranných známok, servisných značiek, názvov alebo autorských práv pred akýmkoľvek porušením akoukoľvek osobou, či už počas Doby účinnosti alebo neskôr.

**Článok**

**TRVANIE a UKONČENIE ZMLUVY**

1. Táto zmluva nadobúda platnosť a účinnosť Dátumom účinnosti.
2. Táto zmluva trvá počas Doby účinnosti, ak v platných právnych predpisov alebo v tejto zmluve nie je ustanovené inak. Zánikom tejto zmluvy zaniká aj Sublicencia a všetky práva, ktoré boli na jej základe nadobúdateľovi udelené.
3. Táto zmluva zaniká:
	1. uplynutím Doby účinnosti;
	2. na základe písomnej výpovede ktorejkoľvek Zmluvnej strany, aj bez nutnosti uvedenia dôvodu výpovede, doručenej druhej Zmluvnej strane, a to uplynutím tridsaťdňovej výpovednej lehoty, ktorá začne plynúť dňom nasledujúcim pod dni doručenia písomnej výpovede druhej Zmluvnej strane;
	3. odstúpením poskytovateľa od zmluvy, pričom účinky odstúpenia nastávajú doručením písomného odstúpenia nadobúdateľovi;
	4. ukončením internetového výdaja liekov alebo zdravotníckych pomôcok zo strany nadobúdateľa;
	5. márnym uplynutím lehoty na nápravu, ktorú určí poskytovateľ alebo iný orgán dozoru v prípade porušenia všeobecne záväzných právnych predpisov súvisiacich s internetovým výdajom;
	6. zánikom Povolenia, zrušením Povolenia alebo pozastavením činnosti vykonávanej na základe Povolenia;
	7. zrušením nadobúdateľa s alebo bez likvidácie;
	8. zánikom nadobúdateľa;
	9. dohodou Zmluvných strán alebo
	10. zánikom Licenčnej zmluvy.
4. Poskytovateľ je oprávnený odstúpiť od tejto zmluvy, ak dôjde k:
	1. porušeniu zákazu nadobúdateľa prenajať, postúpiť alebo previesť práva a/alebo záväzky z tejto zmluvy na tretiu osobu;
	2. neplneniu alebo porušeniu jednotlivých záväzkov alebo povinností nadobúdateľa vyplývajúcich z tejto zmluvy;
	3. vyhláseniu úpadku nadobúdateľa.
5. Ak dôjde k zániku tejto zmluvy z niektorého z dôvodov uvedených v písmenách d) až h) v odseku 3 tohto Článku VII zmluvy, je nadobúdateľ povinný najneskôr do troch pracovných dní písomne informovať poskytovateľa o zániku zmluvy.
6. Nadobúdateľ sa zaväzuje v plnej výške uhradiť poskytovateľovi všetku škodu, ktorá poskytovateľovi vznikne v dôsledku porušenia tejto zmluvy nadobúdateľom. Súčasne sa nadobúdateľ zväzuje uhradiť poskytovateľovi všetky náklady vzniknuté v súvislosti s postupom pri vymáhaní práv plynúcich z Licenčnej zmluvy a tejto zmluvy, ktoré vznikli v dôsledku porušenia tejto zmluvy nadobúdateľom.
7. Zánik platnosti tejto zmluvy, a to z akéhokoľvek dôvodu, nemá vplyv na platnosť a účinnosť zodpovednostných záväzkov a povinností Zmluvných strán vzniknutých na základe tejto zmluvy.

**Článok**

**ZÁVEREČNÉ USTANOVENIA**

1. Táto zmluva nadobúda platnosť a účinnosť dňom pripojenia posledného podpisu na túto zmluvu ktoroukoľvek Zmluvnou stranou.
2. Táto zmluva sa vyhotovuje v dvoch rovnopisoch, po jednom pre každú Zmluvnú stranu. Neoddeliteľnou súčasťou tejto zmluvy sú jej nasledovné Prílohy:
* Príloha A – Zložená značka
* Príloha B – Súbor nástrojov
* Príloha C – Špecifikácia lekárne nadobúdateľa a jeho webového sídla, na ktorom bude realizovaný internetový predaj, ktorých sa udelenie Sublicencie týka
1. Táto zmluva spolu so všetkými jej prílohami predstavuje úplnú a celú dohodu medzi Zmluvnými stranami s ohľadom na jej predmet. Prílohy tejto zmluvy predstavujú jej neoddeliteľnú súčasť a žiadne z ustanovení tejto zmluvy sa nemôže vykladať bez ohľadu na dokumenty tvoriace jej prílohy.
2. Akékoľvek ustanovenie tejto zmluvy vrátane jej príloh je možné dopĺňať a/alebo meniť iba na základe súhlasu oboch Zmluvných strán vyjadreného vo forme písomného číslovaného dodatku k tejto zmluve podpísaného oboma Zmluvnými stranami.
3. Ustanovenia tejto zmluvy nesmú byť vykladané v prospech alebo neprospech ktorejkoľvek Zmluvnej strany iba preto, že návrh ich znenia bol vypracovaný jej právnym poradcom.
4. Každá Zmluvná strana si hradí všetky svoje náklady a výdavky, ktoré jej vznikli v súvislosti s prípravou, uzavretím a podpísaním tejto zmluvy.
5. Táto zmluva sa riadi a vykladá podľa právnych predpisov Slovenskej republiky. Táto zmluva sa uzatvára podľa § 269 ods. 2 zákona č. 513/1991 Zb. Obchodný zákonník v znení neskorších predpisov. V časti poskytnutia Sublicencie sa riadi ustanoveniami zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov. V prípade sporov je daná príslušnosť súdov Slovenskej republiky.
6. V prípade omeškania s uplatňovaním alebo neuplatnením niektorého práva alebo opravného prostriedku, ktorý vyplýva niektorej Zmluvnej strane z porušenia tejto zmluvy alebo z neplnenia povinností z nej vyplývajúcich, táto skutočnosť sa nebude pokladať za vzdanie sa práv vyplývajúcich z ľubovoľného iného porušenia tejto zmluvy alebo z neplnenia povinností z nej vyplývajúcich. Pokiaľ niektorá Zmluvná strana netrvá na okamžitom plnení ktorejkoľvek podmienky tejto zmluvy alebo záväzkov z nej vyplývajúcich alebo na okamžitom vykonávaní práv z nej vyplývajúcich, nesmie to byť v žiadnom prípade vykladané ako vzdanie sa tejto alebo inej podmienky, ani tohto či iného práva alebo záväzku.
7. Pokiaľ by niektoré ustanovenie tejto zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie zmluvy takým, ktoré bude platné a účinné a ktoré bude v čo možno najväčšej možnej miere zodpovedať vôli a úmyslu Zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi Zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto zmluvy.
8. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok ani v omyle.
9. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané. Ďalej vyhlasujú, že si túto zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú vlastnoručné podpisy osôb, ktoré sú oprávnené za nich konať.

|  |  |  |
| --- | --- | --- |
| **Štátny ústav pre kontrolu liečiv** |  | **[Nadobúdateľ]** |
| V Bratislave dňa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | V \_\_\_\_\_\_\_\_\_\_\_\_\_\_dňa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: PharmDr. Peter Potúček, PhD., MSc.  |  | Meno:  |
| Funkcia: riaditeľ |  | Funkcia:  |
|   |  |  |
|  |  |  |
|  |  |  |